ครม.ศก.กระตุ้นปล่อยสินเชื่อเอสเอ็มอี
ครม.เศรษฐกิจเห็นชอบค้ำประกันสินเชื่อเอสเอ็มอีต่อระยะที่ 2 กระตุ้นปล่อยสินเชื่อ
19 เม.ย. 2553

ครม.เศรษฐกิจเห็นชอบค้ำประกันสินเชื่อเอสเอ็มอีต่อระยะที่ 2 กระตุ้นปล่อยสินเชื่อ
นายพุทธิพงษ์ ปุณณกันต์ กรรมการผู้ช่วยรัฐมนตรีประจำสำนักนายกรัฐมนตรี แถลงว่า  คณะกรรมการฯ ได้พิจารณาเรื่องการดำเนินโครงการ Portfolio Guarantee Scheme ระยะที่ 2 ของบรรษัทประกันสินเชื่ออุตสาหกรรมขนาดย่อม (บสย.) ซึ่งสืบเนื่องจาก โครงการในระยะที่ 1 ได้สิ้นสุดลง ในวันที่ 6 มีนาคม 2553 ทั้ง นี้ เพื่อเป็นการกระตุ้นให้เกิดการปล่อยสินเชื่อในระบบสถาบันการเงินและช่วยลด ต้นทุนของผู้ประกอบการวิสาหกิจขนาดกลางและขนาดย่อม (SMEs) ในช่วงเศรษฐกิจฟื้นตัวได้อย่างต่อเนื่อง โดยให้ความเห็นชอบให้ บสย. ดำเนินโครงการในระยะที่ 2
โดยมีหลักเกณฑ์ที่ สำคัญ ดังนี้ (1) วงเงินของโครงการ 30,000 ล้านบาท ระยะเวลาการค้ำประกัน 5 ปี สิ้นสุดการรับคำขอค้ำประกันสินเชื่อวันที่ 31 ธันวาคม 2553 (2) ผู้ที่ได้รับการค้ำประกันต้องเป็นผู้ ประกอบการวิสาหกิจขนาดกลางและขนาดย่อม (SMEs) ที่มี สินทรัพย์ไม่รวมที่ดินไม่เกิน 200 ล้านบาท (3) สินเชื่อที่ได้รับจากสถาบันการเงินต้องเป็นสินเชื่อใหม่ และต้องไม่นำชำระหนี้เดิม โดยกำหนดวงเงินค้ำประกันสูงสุด 40 ล้านบาทต่อราย (4) สถาบันการเงินจ่ายค่าธรรมเนียมการค้ำประกันให้ บสย. ร้อยละ 1.75 ต่อปีของวงเงินค้ำประกันเป็นระยะเวลา 5 ปี โดยสถาบันการเงินจะเรียกเก็บค่าธรรมเนียมค้ำประกันจากผู้ประกอบการอีกทอดหนึ่ง
ทั้งนี้ ให้ บสย. คิดค่าธรรมเนียมปีแรกในอัตราร้อยละ 0.75 ต่อปี เพื่อเป็นการช่วยเหลือผู้ประกอบการในภาวะที่เศรษฐกิจยังไม่ฟื้นตัวเต็มที่ และ (6) จำกัดอัตราสูงสุดของหนี้เสียต่อภาระค้ำ ประกันเฉลี่ยของ port) ไม่เกินร้อยละ 18 สำหรับลูกหนี้ปกติ และไม่เกินร้อยละ 20 สำหรับ ลูกหนี้ไม่มีหลักประกัน และเห็นชอบให้ตั้งวงเงินชดเชยกรณีที่เกิดความเสียหายจากการดำเนินโครงการใน ระยะ 5 ปี วงเงินไม่เกิน 2,175.00 ล้านบาท และให้ บสย. ประสานกับสำนักงบประมาณในการเบิกจ่ายต่อไป